Qurbon hayitida necha kun dam olamiz?

Qurbon hayiti munosabati bilan aholi kamida uch kun dam oladi, deya yozmoqda O`zbekiston Milliy matbuot markazi.
Xabarda qayd etilishicha, Prezidentning tegishli farmoniga muvofiq,11 iyul (dushanba) barcha xodimlar uchun (ish haftasi turidan qat`i nazar) qo`shimcha ishlanmaydigan kun sifatida belgilangan.
Bundan tashqari, besh kunlik ish haftasiga ega bo`lgan xodimlarning dam olish kuni 16 iyul, shanba kunidan 12 iyul, seshanba kuniga ko`chirildi.
Olti kunlik ish haftasiga ega bo`lgan xodimlar uchun 12 iyul, seshanba kuni ham qo`shimcha ishlanmaydigan kun sifatida belgilangan.
Tasdiqlanmagan ma`lumotlarga ko`ra, Qurbon hayiti 2022 yil 9 iyulga to`g`ri keladi.
Shu tariqa, O`zbekiston aholisi Qurbon hayitida quyidagi kunlarda dam oladi:
- 9 iyul — shanba (dam olish kuni - hali rasman tasdiqlanmagan);
- 10 iyul — yakshanba (taqvim bo`yicha dam olish kuni);
- 11 iyul — dushanba (qo`shimcha ishlanmaydigan kun);
- 12 iyul — seshanba (qo`shimcha ishlanmaydigan kun/ko`chirilgan dam olish kuni).